《蝶恋花》
五代·李夫人

急鼓疏钟声报晓。楼上今朝，卷起重帘早。环佩珊珊香袅袅。尘埃不到如蓬岛。

何用珠玑相映照。韵胜形清，自有天然好。莫向尊前辞醉倒。松枝鹤骨偏宜老。

作者简介：五代时西蜀人。名门之女，未详世胄。善属文，尤工书画。后唐郭崇韬伐蜀得之。夫人以崇韬武弁，常郁悒不乐。月夕独坐南轩，见竹影婆娑可喜，即起挥豪濡墨，模写窗纸上，生意俱足。自是人间效之，遂有墨竹。